cyanic-selkie/wikianc huggingface dataset:
Pieter Bruegel die Jongere
Lewe
Pieter Bruegel die Jongere is in Brussel gebore as die oudste seun van die beroemde sestiende-eeuse Nederlandse skilder Pieter Bruegel die Ouere, en Mayken Coecke van Aelst. Sy vader is in 1569 oorlede toe hy slegs vyf jaar oud was. Na die dood van sy moeder in 1578 het Pieter, saam met sy broer Jan Bruegel die Ouere en suster Marie, by hul ouma Mayken Verhulst gaan woon. Mayken Verhulst was die weduwee van die kunstenaar Pieter Coecke van Aelst, en 'n bekwame kunstenares in eie reg, bekend vir haar miniatuurskilderye. Volgens die vroeë 17de eeuse Vlaamse biograaf Karel van Mander was Mayken Verhulst moontlik die eerste onderwyser van haar twee kleinseuns.
Die Bruegel-familie het omstreeks 1578 na Antwerpen verhuis, waar Pieter moontlik die ateljee van die landskapskilder Gillis van Coninxloo (1544–1607) betree het. Sy meester het Antwerpen in 1585 verlaat, en in die 1584/1585 registers van die Gilde van Sint Lukas word "Peeter Brugel" gelys as 'n onafhanklike meester.
Op 5 November 1588 trou Pieter met Elisabeth Goddelet. Die egpaar het sewe kinders gehad, van wie baie jonk gesterf het. Een seun genaamd Pieter Bruegel III was ook 'n skilder. Pieter Bruegel die Jongere het 'n groot ateljee in Antwerpen bedryf wat hoofsaaklik goedkoop kopieë van sy vader se werk vir die plaaslike- en uitvoermark vervaardig het. Hy was nietemin dikwels in finansiële probleme, moontlik weens drank. Hy het ten minste 9 leerlinge gehad, insluitend Frans Snyders en Andries Daniels.
Hy sterf in Antwerpen op die ouderdom van 72.
Algemeen
Pieter Bruegel die Jongere het landskaps-, godsdienstige- en dorpstonele geskilder. Hy het ook 'n paar stillewe skilderye van blomme geskilder. Sy genreskilderye van kleinboere beklemtoon die natuurskoon, wat deur sommige beskou word as 'n gebrek aan Pieter die Ouere se subtiliteit en humanisme.
Hy het 'n groot aantal van Pieter Bruegel die Ouere se bekendste werke gekopieer. Sy naam en werk was in die 18de en 19de eeue grootliks vergete, totdat hy in die eerste helfte van die 20ste eeu herontdek is.
Oorspronklike werke
Pieter Bruegel die Jongere het sy eie werke grootliks in die styl van sy vader geskep. Die skilderye is egter aangepas vir die 17de-eeu. Een van die kunstenaar se suksesvolste oorspronklike werke was Die Dorpsprokureur (soms ook bekend as Die Belastinggaarder, die Betaling van die Tiende, die Prokureur van Powere Sake of die Notaris se kantoor). Die verskillende titels wat aan die werk toegeskryf word is aanduidend daarvan dit in die 17de eeu waarskynlik op genoemde maniere geïnterpreteer is. Die titel Die Dorpsprokureur is waarskynlik die geskikste titel aangesien die persoon agter die lessenaar 'n prokureur se hooftooisel dra; die invordering van belasting gewoonlik nie in so 'n omgewing plaasgevind het nie; en die papierwerk en sakke op die lessenaar lyk soos dié vir versoeke en dekrete. Die skildery beeld ook kleinboere uit wat met geskenke soos hoenders en eiers vir die prokureur op tou staan, wat 'n algemene gebeurtenis was, terwyl tiendebetalings in graan gemaak is. Die skildery toon sy belangstelling in, en noukeurige waarneming van, die dorpslewe. Pieter Bruegel die Jongere se werkswinkel het verskeie kopieë van dié werk in verskillende formate gemaak. Daar bestaan 19 getekende en gedateerde weergawes van hierdie werk (vanaf tussen 1615–22) uit ongeveer 25 oorspronklikes en 35 twyfelagtige weergawes.
'n Verdere merkwaardige werk deur Pieter Bruegel die Jongere is die Whitsun Bride, wat in ten minste vyf outograaf weergawes bekend is. Een van die kopieë is voorheen in die Metropolitan Museum of Art gehuisves. Die skildery beeld die destydse Vlaamse gebruik uit om 'n koningin te kies en te kroon op Whitsuntide. Hierdie skildery onderskei hom in styl en kleur duidelik van sy vader se werk. Die skildery bestaan uit helder kleure, met baie vermiljoen, 'n ryk blou-groen in die figure, asook blou vir die lug. Die kleure vertoon 'n eenheid wat kenmerkend is van 17de eeuse skilderwerk. Nog 'n oorspronklike werk deur Pieter Bruegel die Jongere is vier klein tondo's wat die Vier stadia van die rivier verteenwoordig (almal by die Nasionale Galery in Praag). Aangesien sy styl nooit na sy vroeë loopbaan verder ontwikkel het nie, is dit moeilik om die besondere werk te dateer.
In verskeie gevalle is dit moeilik om vas te stel of 'n besondere werk 'n oorspronklike werk deur Pieter Bruegel die Jongere is, of dié van sy vader.
Disa polygonoides
Disa polygonoides is 'n meerjarige plant en geofiet wat tot die genus Disa behoort. Die plant is inheems aan Eswatini, Gauteng, KwaZulu-Natal, Limpopo, Mosambiek, Mpumalanga, Noordwes en die Oos-Kaap.
Pieter Bruegel die Jongere
Die Preek van die Heilige Johannes die Doper
Die grootskaalse kopieering van sy vader se oeuvre demonstreer dat daar 'n aansienlike vraag na Pieter die Ouere se werk was. Terselfdertyd het die kopieë bygedra tot die popularisering van Pieter die Ouere se werk. Sonder die seun se kopieerwerk sou die publiek nie toegang tot sy vader se werk gehad het nie, wat hoofsaaklik in elite private versamelings gehou is, soos die keiserlike versameling van Rudolf II in Praag of die Farnese versameling in Parma. Terselfdertyd het Pieter die Jongere uitbreidings gemaak op sy vader se repertorium deur sy eie variasies op sy vader se temas te maak.
Aspalathus caespitosa
Aspalathus caespitosa is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom in die Stettynsberge en die Du Toitsberge voor en het 'n voorkomsgebied van kleiner as 300 km². Daar is twee subpopulasies wat op die berg pieke voorkom.
Villieria
Villieria is 'n woonbuurt in die noorde van Pretoria, die hoofstad van Suid-Afrika. Dit word omring deur woonbuurte soos Waverley en Rietfontein en is net noordoos van Pretoria se sentrale sakekern geleë. Villieria is in 1896 by Pretoria ingelyf en is dus een van die stad se oudste woonbuurte. Dit het wye strate, groot erwe en enkelverdiepinghuise met groot tuine.
Geodia parasitica
Geodia parasitica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1873 deur Bowerbank.
Kasnäs
Kasnäs is 'n dorp in die munisipaliteit van Kimitoön, Finland. Dit behoort tot die argipel van Hitis. Blåmusslan, een van twee inligtingsentrums van die Argipel Nasionale Park, is hier geleë. Die bote na die argipel van Hitis, insluitend Vänö en Tunnhamn, vaar hiervandaan. Daar is ook 'n spahotel en 'n klein seilboothawe vir gaste en besoekers aan Kasnäs.
Geodia paupera
Geodia paupera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1873 deur Bowerbank.
Pierneefteater
Die Pierneefteater is geleë in Villieria, Pretoria, op die terrein van die destydse Hoërskool Hendrik Verwoerd, wat in 2019 herdoop is tot Rietondale Secondary School. Dit het in Maart 2003 sy eerste opvoering op die planke gebring, en was 'n voortvloeisel van Die Teaterhuisie in Sunnyside, wat deur die akteurspaar Petru Wessels en Carel Trichardt bestuur is. Dit het sedertdien landwyd bekend geraak, en enkele buitelandse kunstenaars het ook al by die teater opgetree.
Optredes
Kunstenaars wat al by die teater opgetree het sluit in Sandra Prinsloo, Wilna Snyman, Patrick Mynhardt, Carel Trichardt, Petru Wessels, Marga van Rooy, Mathys Roets, Chris Chameleon, Rina Hugo, Manuel Escorcio, Christa Steyn, Jannie du Toit, Lucas Maree, Jannie Moolman, Anton Goosen, Dozi, Jan Blohm, Jak de Priester en die Radio Kalahari Orkes.
Heksekring
‘n Heksekring wat in die volksverhale voorkom, is meesal ‘n sirkel wat gevorm word deur paddastoele. Die feetjies dans in die maanlig in die rondte op so ‘n kring paddastoele en vergader binne die sirkel. Daar is geglo dat dit vir ‘n mens gevaarlik is om deur so ‘n kring te stap, want hekse kan dan siektes by so ‘n persoon veroorsaak. In ander volksverhale bring dit juis weer geluk.
Pierneefteater
Aanbiedingverskeidenheid
Die teater bied by geleentheid dagkonserte aan met die oog op mense wat nie saans wil uitgaan nie. Jong kunstenaars vind ook hier 'n geleentheid om hulle loopbane af te skop, sodat verskillende jong kunstenaars wat later bekendheid verwerf het, hul eerste optrede hier aangebied het.
Heksekring
So ‘n kring is in werklikheid die gevolg van ‘n paddastoel wat in die middel van die sirkel gestaan het en sy spore na alle kante uitgeskiet het voordat dit verwelk het.
Pierneefteater
Aanbiedingverskeidenheid
Die Pierneefteater lê ook klem op kinderteater. Hierdie produksies vind elke vakansie in die oggende, en soms ook op Saterdae buite vakansies plaas. Benewens vermaak vir kinders, is die waarde daarvan om 'n volgende geslag volwasse teatergangers te kweek.
Heksekring
Feetjies wat aanhoudend in ‘n kring op dieselfde plek dans, was in die folklore ook soms die gewaande oorsaak van ‘n kring dooie gras. Dit is egter die gevolg van ‘n swam wat die gras se wortels aantas.
In Duits staan die verskynsel bekend as Feenringe (‘’kringe van die feetjies’’) en in Engels as fairy rings.
Pierneefteater
Gemeenskapsbetrokkenheid
Die "Ten Spyte Van / In Spite Of"-projek van die Pierneefteater, in samewerking met Cordis Trust, bied jaarliks 'n week aan waartydens mense met gestremdhede kan deelneem om onder meer op die verhoog te verskyn. Die week het ook fondsinsameling en bewusmaking as doelwitte.
Río Paraguay
Die Río Paraguay (Guaraní: Ysyry Paraguái, Portugees: Rio Paraguai), is 'n groot suid-vloeiende rivier in Suid-Amerika. Die rivier, met 'n lengte van 2 621 km, is die grootste sytak van die Río Paraná. Die naam van die rivier beteken "water wat na die oseaan vloei" en is afgelei van die Guarianiaanse woord pará (oseaan), gua (na) en y (water). Die Río Paraguay is die langste en grootste rivier van Paraguay, die belangrikste hawestad is Asunción.
Die Río Paraguay ontspring in die Parecis-plato in die deelstaat Mato Grosso, sowat 115 km noord van Cuiabá. Aansluitend vloei die rivier in suidelike rigting, net oos van die grens tot Bolivië. Dit vorm aansluitend die grens tussen Brasilië en Paraguay. Later vloei die rivier vir 400 km van noord tot suid deur Paraguay. In die hoofstad Asunción mond die Río Pilcomayo in die Río Paraguay uit. Aansluitend vorm die rivier die grens tussen Paraguay en Argentinië. Net noord van Corrientes en Resistencia mond die rivier in die Río Paraná uit. Hier is die laagste punt van die land Paraguay geleë.
Fabienne Chaudat
Fabienne Chaudat (gebore 1 Julie 1959) is 'n Franse aktrise. Sy is bekend vir haar rolle in die rolprente Revenge of the Musketeers (1994) en Amélie (2001).
Richard Majola
Richard Majola is 'n lid van die Nasionale Vergadering van Suid-Afrika vir die DA.
Emmanuelle Chaulet
Emmanuelle Chaulet (gebore 1962) is 'n Franse aktrise. Sy is bekend vir haar rolle in die rolprente Boyfriends and Girlfriends (1987), All the Vermeers in New York (1990), en Sundowning (2005).
Elisabeth Wendt
Elisabeth Wendt (11 Januarie 1906 – 24 Maart 1980) was 'n Duitse aktrise. Sy was bekend vir haar rolle in die rolprente Comradeship (1931), Theodor Körner (1932), Crown of Thorns (1932), en Mrs. Sylvelin (1938).
Linda Loredo
Linda Loredo (20 Junie 1907 – 11 Augustus 1931) was 'n Amerikaanse aktrise. Sy was bekend vir haar rolle in die rolprente Los calaveras (1931) en Politiquerías (1931).
City of London Corporation
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;"> Mayor and Commonalty and Citizens of the City of London
City of London Corporation
Wapen van die City of London
'''Wapen van die City of London Corporation'''
'''Kenteken van die City of London Corporation'''
'''Guildhall, City of London, setel van die City of London Corporation''' Die City of London Corporation, amptelik en wetlik die Mayor and Commonalty and Citizens of the City of London, is die munisipale regeringsliggaam wat die City of London administreer - die historiese middestad van Londen waar tans 'n groot deel van die Verenigde Koninkryk se finansiële sektor saamgetrek is.
Anthony Burgess
John Anthony Burgess Wilson, ( / <span title="/ˈ/: primary stress follows">ˈ b <span title="/ɜːr/: 'ur' in 'fur'">ɜːr <span title="/dʒ/: 'j' in 'jam'">dʒ <span title="/ə/: 'a' in 'about'">ə s  / ; 25 Februarie 1917 – 22 November 1993), wat gepubliseer het onder die naam Anthony Burgess, was 'n Engelse skrywer en komponis.
City of London Corporation
Vandag het sowel bewoners van die City of London of Square Mile, soos dit dikwels genoem word, asook ondernemings stemreg in plaaslike verkiesings. Naas sy funksies as plaaslike regeringsliggaam, wat min of meer met dié van ander administratiewe stadsdistrikte in Groter Londen, die Boroughs, ooreenkom, sien die City of London Corporation ook na die belange van die finansiële bedryf om. Sy jaarliks verkose hoof, die Lord Mayor, tree as internasionale ambassadeur vir dié bedryf en as leier van afvaardigings van Britse sakelui in die buiteland op. Dié amp word sedert 9 November 2019 beklee deur William Russell.
Anthony Burgess
Sy distopiese roman A Clockwork Orange is sy bekendste boek. In 1971 het Stanley Kubrick die verhaal in 'n rolprent omskep.
Burgess het ook meer as 250 musiekwerke gekomponeer; hy beskou homself beide 'n skrywer en komponis, hoewel hy aansienlik meer sukses behaal het met sy boeke.
Biografie
Anthony Burgess het Engelse taal en letterkunde studeer en as onderwysbeampte in Broenei en Maleisië na die Tweede Wêreldoorlog gewerk. Hier het hy sy Maleise trilogie geskryf oor die verval van die Britse koloniale ryk (The long day wanes). In 1959 is 'n breingewas by hom gediagnoseer en is aan hom 'n lewensverwagting van 'n paar maande gegee. Dit het hom inspireer om onderwys op te gee en 'n voltydse skrywer te word. Dit het later geblyk dat die diagnose verkeerd was.
In sy loopbaan as skrywer het hy meer as 50 boeke in verskeie genres gepubliseer, insluitend fiksie en wetenskapfiksie. Hy het ook 'n studie geskryf oor die werk en taal van James Joyce, getiteld Here comes every body.
Sy bekendste en berugste boek was A Clockwork Orange, wat in 1971 deur Stanley Kubrick in 'n film gemaak is. Die boek, wat in die nabye toekoms in Londen afspeel, handel in wese oor vrye wil en moraliteit. Die boek se jong antiheld, Alex, word gevang na 'n leeftyd van geweld. Hy kry ’n soort breinspoeling om sy geweld te stop: hy raak kwesbaar teenoor ander mense en kan ook nie meer musiek geniet nie (die enigste ander plesier in sy lewe). Die film is in baie lande verbied en bly omstrede.
Anthony Burgess is aan longkanker dood.
Disa porrecta
Disa porrecta is 'n meerjarige plant en geofiet wat tot die genus Disa behoort. Die plant is inheems aan Lesotho, Oos-Kaap en die Vrystaat.
Aaron Swartz
Aaron Hillel Swartz (8 November 1986 - 11 Januarie 2013) was 'n Amerikaanse rekenaar-programmeerder, entrepreneur, skrywer, politieke organiseerder, en Internet hacktivist. Hy was betrokke by die ontwikkeling van die nuusvoerformaat RSS en die Markdown-publikasieformaat, die organisasie Creative Commons, die webwerfraamwerk web.py, en die sosiale nuuswebwerf Reddit, waarin hy 'n vennoot geword het na die samesmelting van Reddit met sy maatskappy, Infogami.
Swartz se werk het ook gefokus op burgerlike bewustheid en aktivisme. Hy het gehelp om die bekendstelling van die Progressive Change Campaign Committee in 2009 om meer te leer oor effektiewe aanlyn aktivisme. In 2010, het hy 'n navorsingsgenoot by die Harvard-universiteit se Safra Navorsing Laboratorium op Institusionele Korrupsie, gerig deur Lawrence Lessig. Hy die stigter van die aanlyn-groep Demand Progress, bekend vir sy veldtog teen die Stop Online Piracy Act.
Op 6 Januarie 2011, is Swartz in hegtenis geneem deur die MIT polisie op aanklagte van breek-en-toetrede, nadat hy 'n rekenaar aan die MIT-netwerk gekoppel in 'n ongemerkte en oopgesluit kas, en dit opstel om akademiese joernaal artikels stelselmatig af te laai van JSTOR deur gebruik te maak van 'n gasgebruikersrekening wat aan hom uitgereik is deur MIT. Federale aanklaers het hom later aangekla met twee aanklagte van pos en telekommunikasie-bedrog en elf oortredings van die Computer Fraud and Abuse Act, 'n kumulatiewe maksimum boete van $1 miljoen in boetes, 35 jaar tronkstraf, bateverbeuring, restitusie en toesig oor vrystelling.
Hy het selfmoord gepleeg terwyl hy onder federale aanklag was vir sy beweerde rekenaarmisdade. Swartz 'n pleitooreenkoms geweier waarvolgens hy ses maande in die federale gevangenis sou gedien het. Twee dae nadat die vervolging 'n teenaanbod deur Swartz verwerp het, is hy dood gevind in sy Brooklyn woonstel, waar hy homself opgehang het.
In Augustus 2013, is Swartz postuum ingeënt in die Internet Hall of Fame.
Potifar
Potifar (Hebreeus: פּוֹטִיפַר / פּוֹטִיפָר, Pōṭīfar / Pōṭīp̄ar; Egipties: pꜣ-dj-pꜣ-rꜥ, "hy wat Ra gegee het") is 'n figuur in die Ou Testament en die Koran. Sy naam dui moontlik op dieselfde figuur as Potifera (Hebreeus: פוטיפרע).
Agtergrond
240px|thumb|Josef en Potifar se Vrou, deur Bartolomé Esteban Murillo. Potifar was hoof van die farao se lyfwag wat vir Josef as 'n slaaf gekoop en hom oor sy hele huishouding aangestel het. Potifar se vrou het van die aantreklike Josef gehou en hom probeer verlei. Toe Josef haar attensies van die hand wys en weghardloop, het sy hom valslik beskuldig van poging tot verkragting en Potifar het hom laat opsluit.
Dié vals beskuldiging speel 'n belangrike rol in Josef se verhaal, want as dit nie daarvoor was nie, sou hy nooit die medegevangene ontmoet het wat hom aan die farao bekend gestel het nie.
Godsdienstige verwysings
Dit is moeilik om Potifar of Josef akkaraat aan 'n spesifieke farao of periode te verbind. Volgens die Joodse kalender is Josef in die jaar 2216 gekoop, wat 1544 v.C. is, aan die einde van die Tweede Oorgangstydperk of aan die begin van die Nuwe Ryk.
Louise Lorimer
Louise Lorimer (14 Julie 1898 – 11 Augustus 1995) was 'n Amerikaanse aktrise. Sy was bekend vir haar rolle in die rolprente Flying Cadets (1941), The Prowler (1951), en Mister Cory (1957), en in die televisiereeks One Step Beyond (1959).
Geodia peruncinata
Geodia peruncinata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1905 deur Dendy.
Frank Bolus
Frank Bolus (1870 - 1945) was 'n ywerige plantversamelaar en illustreerder. Hy was die seun van die plantkundige, Harry Bolus en getroud met die plantkundige Louisa Bolus. Hy is gebore in Graaf-Reinet as die jongste seun van Harry Bolus. Hy het onder andere plant versamel in Mafeking tydens die beleg in 1899. Hy het ook plante versamel by Aliwal-Noord waar hy gewoon het in 1903. In 1904 het hy sy vader vergesel op 'n ekspedisie in die Swartberge. Hy het in 1912 met Louisa Kensit getrou. Hy het 'n suster, Ethel, en 'n broer Herman gehad.
Die standaard skrywerafkorting F.Bolus word gebruik om Frank Bolus as die skrywer aan te dui wanneer 'n botaniese naam vermeld word.
Disa praecox
Disa praecox is 'n meerjarige plant en geofiet wat tot die genus Disa behoort. Die plant is inheems aan Malawi en Zimbabwe.
Karkloof-varkblompylstert
Hulle roltong is 25 - 30 mm lank en in Mount Gilboa (KwaZulu-Natal) is die stuifmeel van Gladiolus longicollis daarop aangetref.
Die mot se ruspes kan op Zantedeschia aethiopica as gasheerplant geteel word en sy eiers is ook op hierdie plant aangetref.
Theretra
Theretra is 'n genus van pylsterte.
Spesies
Daar is vier spesies in Suider-Afrika:
Maelcum Soul
Maelcum Soul (22 September 1940 – 5 April 1968) was 'n Amerikaanse aktrise. Sy was bekend vir haar rol in die rolprent Eat Your Makeup (1968).
The Forward
The Forward (Jiddisj: פֿאָרווערטס, Forverts) is 'n Amerikaanse mediamaatskappy waarvan die publikasies op die Joodse gehoor gemik is. Dit is in 1897 in New York gestig as 'n Jiddisje gedrukte koerant. Vandag word dit net op die internet gepubliseer, en die meeste artikels is in Engels.
Die Forverts in Jiddisj
Die hoofredakteur van die Jiddisje afdeling is Rukhl Schaechter, wat uit 'n bekende familie van Jiddisjiste kom en 'n dogter van die taalkundige Mordkhe Schaechter is. Onder die skrywers is Yoel Matveyev, Yehoshua Kahane, Mikhail Krutikov, Sheva Zucker, Itzik Gottesman, Dor Shabashewitz en Yasha Gayner.
Erik Marais
Erik Johannes Marais (gebore 8 September 1961) is 'n Suid-Afrikaanse politikus en lid van die Nasionale Vergadering van Suid-Afrika vir die Demokratiese Alliansie. Hy is skaduminister van openbare werke.
Magnus Carlsen
Sven Magnus Øen Carlsen (gebore op 30 November 1990) is 'n Noorse skaakspeler en die huidige wêreldkampioen. Sy beste gradering van 2882, wat hy in 2014 bereik het, is die hoogste in die geskiedenis van skaak. Carlsen het die wêreldkampioenskap in 2013, 2014, 2016 en 2018 gewen.
Kinderdae
Hy het drie susters, en in 2010 het hy gesê dat een van die dinge wat hom gemotiveer het om skaakspeel ernstig te beoefen, die begeerte was om sy oudste suster te kon klop. As skaakwonderkind het hy in 2002 gelykgespeel vir eerste plek in die Wêreld-onder-12 skaakkampioenskap.
Wêreldkampioen
Hy het in 2013 die wêreldkampioen geword nadat hy Viswanathan Anand verslaan het. In 2014 het hy Anand weer verslaan, en ook die jaar se blitsskaak-wêreldkampioenskap gewen. In 2016 het hy sy titel teen Sergey Karjakin verdedig. In 2018 het hy Fabiano Caruana geklop.
Tropiese siektes
Tropiese siektes is siektes wat slegs of veral in die trope en subtrope voorkom. Die rede hiervoor kan wees dat die veroorsakende organismes aan ŉ warm klimaat gebonde is, maar baie tropiese siektes is die gevolg van 'n lae lewenstandaard en swak higiëne.
Siektes wat slegs of veral in die tropiese en subtropiese gebiede voorkom, word tropiese siektes genoem. Baie van hierdie siektes is niks anders nie as siektes weens ondervoeding, wanvoeding, swak higiëne, onkunde en armoede. Slegs enkele siektes is egter tropiese siektes in die sin dat hulle alleen in die trope op 'n natuurlike wyse kan optree. Sommige van die siektes word oorgedra deur insekte wat in die tropiese of subtropiese gebiede voorkom; by ander (byvoorbeeld ŉ wurmsiekte soos bilharziase) is ŉ tussengasheer nodig wat in slegs die trope voorkom.
Die siektebeeld word dikwels in die trope gekompliseer deur bykomende faktore soos ondervoeding, wurminfeksies, opflikkerende malaria en disenterie ('n siekte wat deur 'n bakterium of ŉ amoeba veroorsaak word en wat gekenmerk word deur buikpyn en diarree met slym- en/ of bloedverlies). Namate meer mense die tropiese gebiede vir kort of langer tye besoek en na gelang meer mense na Europa en Suid-Afrika, ensovoorts, immigreer, word tropiese siektes al hoe belangriker, aangesien dit verder versprei (in sulke gevalle bekend as "invoersiektes").
Protosoïese en wurmsiektes
Die belangrikste van die egte tropiese siektes is malaria tropica, wat ook die gevaarlikste "invoersiekte" na Wes-Europa is. Indien pasiënte met tropiese malaria nie vinnig genoeg behandel word nie, kan die siekte dodelik wees. Die ander vorme van malaria is meer goedaardig. Die verskillende tipes slaapsiektes (tripanosomiase) wat in Afrika voorkom, word veroorsaak deur Trypanosoma gambiense (Wes-Afrika) of deur Trypanosoma rhodesiense (Oos-Afrika), wat eensellige organismes (Protozoa) is en wat oorgedra word deur die steek van ŉ tsetsevlieg (genus Glossina), wat slegs in tropiese Afrika voorkom.
Die inkubasietyd (die tyd wat tussen die opdoen van die infeksie en die eerste siekteverskynsels verloop) is ongeveer 2 weke. Die pasiënt het ŉ onreëlmatige, hoë koors, chroniese hoofpyn en ‘n tipiese klierswelling; later word hy suf en apaties en teer langsaam weg. Aan hierdie laaste verskynsel ontleen slaapsiekte sy naam. Indien slaapsiekte vroeg genoeg gediagnoseer kan word, is genesing nog moontlik, maar in die laaste stadium is genesing selde moontlik.
Die Suid-Amerikaanse slaapsiekte (Chagas se siekte), wat deur Trypanosoma cruzi veroorsaak en deur weeluise (wat veral in armoedige behuising voorkom) oorgedra word, kan 'n vinnige verloop hê, met 'n hoë koors gepaard gaan en dodelik wees. Dikwels kan dit ook as ŉ chroniese vorm voorkom, met gepaardgaande hartafwykings. 'n Ideale behandeling bestaan nie. Kala-asar (visserale leishmaniase) het in die verlede miljoene slagoffers geëis, maar kom teenswoordig minder voor omdat die oordraer, Phlebotomus (muskietspesie), op baie plekke verdwyn het as gevolg van die gebruik van insektedoders.
Die organisme wat hierdie siekte veroorsaak, is Leishmania donovani. Na 'n inkubasietyd van soms meer as 'n jaar tree chroniese koors en lewer- en miltvergroting in en soms is daar ook velveranderinge: die woord kala-asar beteken "swartsiekte". Hierdie siekte kom veral in die Verre Ooste voor, maar ook in Suid-Amerika en Afrika en sporadies in Suid-Europa (onder meer in Spanje). Indien kala-asar nie behandel word nie, lei dit tot die dood. Velleishmaniase kom in baie dele van die trope voor en staan onder verskeie plaaslike name bekend, soos aleppobuil, bosyaws, espundia en uta. Die siekte bestaan uit chroniese velswere; by espundia word die mond- en neusslymvlies ook aangetas.
Sonder behandeling genees die siekte tog, maar laat lelike littekens. Schistosomiase (bilharziasis, bilharziase, bilharzia) is 'n wurmsiekte wat in verskillende vorme alleen in tropiese gebiede en streke met 'n warm klimaat voorkom omdat die tropiese varswaterslak die onontbeerlike tussengasheer is.
Infeksies met filariawurms kom net in sekere dele van die trope en in warm gebiede voor omdat die oordraer-insekte net daar voorkom. Strongyloides stercoralis is ŉ wurmspesie wat vir sy lewensiklus buite die mens 'n warm klimaat nodig het. Bykomstig by hierdie protosoïese en wurmsiektes is daar nog verskeie afwykings wat deur die geleedpotiges (Arthropoda) in tropiese, subtropiese en warm gebiede veroorsaak word.
Virale en bakteriële siektes
Geelkoors is 'n virussiekte wat oorgedra word deur 'n muskiet, Aedes aegypti. Die inkubasietyd is slegs enkele dae. Die infeksie verloop dikwels ongemerk of lyk soos ŉ ligte aanval van geelsug. Die ernstige vorm, wat met 'n hoe koors gepaard gaan, 'n duidelike geelsug vertoon en deur nierafwykings en bloedings gekenmerk word, is meestal dodelik.
Groot epidemies het in die verlede al baie slagoffers in tropiese Amerika en Afrika geëis. In die bosgebiede van die trope dien ape as reservoir vir die geelkoorsvirus. Vanaf die reservoir- gasheer versprei die virus na die mense in die oerwoud, en die siekte word dan die sogenaamde "oerwoudgeelkoors" genoem. 'n Spesifieke behandeling is onmoontlik. Inenting beskerm die mens ongeveer 10 jaar. Denguekoors (knokkelkoors) word deur 'n naverwante virus veroorsaak en ook deur muskiete van die genus Aedes oorgedra.
Die siekte verloop soos griep, met ŉ vlekkerige veluitslag. In sommige gebiede kom 'n tipe denguekoors voor wat met ernstige bloeding gepaard gaan en dikwels tot die dood lei. Febris recurrens, veroorsaak deur 'n spiraalvormige bakterium van die genus Borrelia, is 'n siekte met ŉ tipies stygende en dalende koorsverloop. Daar bestaan onder meer ŉ ernstige epidemiese vorm wat via luise van mens tot mens versprei maar deur antibiotika beheer kan word.
Rickettsiose is 'n siekte wat deur die Rickettsia-spesies (mikroörganisme-groep tussen die virusse en bakterieë) veroorsaak word. Die belangrikste rickettsiose, vlektifus (luistifus; typhus exanthematicus), het vroeër ook in kouer dele voorgekom. Dit word deur luise van mens tot mens oorgedra en kan epidemiese afmetings aanneem. Simptome sluit in 'n hoë koors, ŉ kleinerige, vlekkerige uitslag en ŉ beneweling van die bewussyn. Die ander tipes rickettsiose (vanaf diere) wat sporadies by die mens voorkom, is minder gevaarlik en word deur vlooie en myte oorgedra. Antibiotika is 'n effektiewe geneesmiddel. Brusellose (maltakoors) word deur die bakterium Brucella veroorsaak en is van belang in tropiese gebiede.
Dit is 'n siekte wat by koeie en bokke voorkom en na die mens oorgedra word deur inname van besmette melk en melkprodukte. Die simptome is 'n tipies golwende koorsverloop, sweet, vergrote lewer en milt, gewrigs - en neurologiese klagtes. Die siekte kan met antibiotika bestry word. Frambesie is 'n siekte wat deur direkte kontak met 'n besmette persoon oorgedra word. Die veroorsakende organisme is Treponema pertenue, 'n bakterium wat moeilik onderskeibaar is van die Treponema-spesies wat sifilis veroorsaak.
Die eerste stadium van hierdie siekte bestaan uit 'n enkele sweer; tydens die tweede stadium ontstaan baie vratagtige swere wat soos 'n framboos lyk (vandaar die naam). In die derde stadium word onder meer ook die beendere aangetas. Deur massaprojekte waartydens penisillien-inspuitings toegedien is, is hierdie siekte in die meeste lande uitgeroei. Tropiese swere wat meestal aan die onderbene voorkom, word veroorsaak deur kombinasies van bakterieë en genees moeisaam. Rus, nat verbande en antibiotika versnel genesing.
Ander tropiese siektes
By ver gevorderde kwasjiorkor verg die behandeling baie geduld. 'n Oorerflike vorm van hemolitiese anemie (hemolise = bloedafbraak, anemie = bloedarmoede) is sekelselanemie. Diegene wat die abnormale faktor by die vader en die moeder oorgeërf het (homosigoot), ly aan chroniese bloedarmoede en kry gereeld koors- en pynaanvalle in die ledemate. Meestal sterf die pasiënt op 'n jeugdige leeftyd. Diegene wat die faktor slegs by een ouer geërf het (dus heterosigoot is), het weinig of geen klagte nie, maar kan die siekte wel aan die nageslag oordra.
'n Ander erflike vorm van hemolitiese anemie is talassemie. Ook hier sterf die homosigote (thalassaemia major) vroeg, terwyl die heterosigote (thalassaemia minor) nouliks 'n klagte het. By baie besoekers aan die trope kom reisigersdiarree voor. Dikwels blyk dit dat die patogene (siekteverwekkende) stamme normaalweg onskuldige dermbakterieë is.
Meestal duur die diarree net 'n paar dae. Baie siektes wat gewoonlik as tropiese siektes gereken word, het vroeër ook in gematigder streke voorgekom, maar is deur onder meer verbeterde higiëne en voeding as 't ware na die trope teruggedwing (byvoorbeeld melaatsheid, cholera, pes en pokke). Salmonellose (tifoïed (maagkoors) en paratitoïed) en basillêre disenterie kom wêreldwyd voor, maar word tog meestal tot tropiese siektes gereken omdat dit in die trope baie meer voorkom, net soos giardiase, amoebiase (parasitiese siektes), vitamiengebreksiektes (byvoorbeeld beri-beri, pellagra), velsiektes (byvoorbeeld skimmelsiektes) en oogsiektes (byvoorbeeld tragoom).
Baie van hierdie aansteeklike siektes wat oral aangetref word, vorm in die trope 'n spesiale probleem, nie net omdat die voorkoms en frekwensie veel groter is nie, maar ook omdat die siekteverloop dikwels afwyk van waaraan die geneesheer gewoond is. Tuberkulose word byvoorbeeld dikwels glad nie of te laat herken en onvoldoende of glad nie behandel nie. As gevolg hiervan kom die siekte dikwels in 'n gevorderde stadium voor en is die besmettingskans veel groter.
Dit geld ook veral vir gonorree en ander geslagsiektes. Siektes soos masels en kinkhoes verloop dikwels ernstiger, het meer komplikasies en laat die kind dikwels met 'n toestand van kwasjiorkor. Tetanus kom in die trope baie by pasgeborenes voor omdat die plek waar die naelstring afgebind is, gekontamineer word met tetanus-spoorbevattende grond. Hierdie tetanus neonatorum verloop dikwels dodelik.
Geodia pergamentacea
Geodia pergamentacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Willie Garson
Willie Garson (gebore 20 Februarie 1964, sterf 21 September 2021) was 'n Amerikaanse akteur, regisseur, en vervaardiger. Hy is bekend vir sy rolle in die rolprent Sex and the City (2008) en in die televisiereekse White Collar (2009) en Hawaii Five-0 (2010).
Timbavatirivier
Die Timbavatirivier is 'n regtersytak van die Olifantsrivier in Mpumalanga, Suid-Afrika. Die rivier vloei ook etlike kilometer deur Limpopo, en ontspring aan die buitewyke van Acornhoek naby die grens tussen dié provinsies. Hier ontspring ook die Klaserie en bolope van die Sandrivier. Die Timbavati vloei ooswaarts deur die Andover-natuurreservaat en Timbavati-wildreservaat en daarna noordooswaarts deur die Krugerwildtuin.
Dit vloei die Krugerwildtuin binne aangrensend aan Maroelakaravaankamp, net noord van Orpenruskamp. Die Tamboti-tentkamp is ook digby voorgenoemde kampe op die regteroewer geleë. Die H-7 en S39 is goeie wildbesigtingsroetes wat al met die kronkelende rivier langs loop tot naby die samevloeiing met die Olifantsrivier.
Dorothy Lovett
Dorothy Lovett (16 Februarie 1915 – 28 April 1998) was 'n Amerikaanse aktrise. Sy was bekend vir haar rolle in die rolprente Meet Dr. Christian (1939), Dr. Christian Meets the Women (1940), Remedy for Riches (1940), en They Meet Again (1941).
Dag Achatz
Dag Achatz is 'n Sweedse virtuose pianis en komponis.
Achatz is in 1942 in Stockholm gebore as die seun van 'n Sweedse moeder en vader van Weense afkoms. Beide sy ouers was musikante. Achatz het opgegroei in Switserland en op agtjarige ouderdom by die Geneefse Konservatoria ingeskryf. Nadat hy gegradueer het, het hy sy studies voortgesit onder Greta Eriksson in Stockholm, Alfred Cortot en Guido Agosti in Sienna,  en Susanne Roche en Vlado Perlemuter in Parys.
In 1960 het hy eerste prys behaal tydens die Rudolph Ganz-kompetisie in Lausanne, en in 1964 eerste prys tydens die luisterryke Maria Canals Internasionale Musiekkompetisie in Barcelona. Hy was ook 'n pryswenner tydens die Beierse Radio-kompetisie in München en die Viotti Internasionale Musiekkompetisie in Vercelli. Hy het sedertdien in meer as vyf-en-twintig lande opgetree, asook by die mees luisterryke musikale liggings in Londen, Parys, New York, Boston, Berlyn, Moskou, Sint Petersburg, Wene, Tokio en Beijing.
Achatz het reeds meer as 1,000 uitvoerings gegee en meer as 240 kere saam met orkeste gespeel, insluitende die radio-orkeste van Stockholm, München, Parys, Stuttgart, Turyn, Milaan; die Orchestre de Pasdeloup van Parys, die l'Orchestre de l'Opéra de Monte Carlo, die Gewandhaus van Leipzig, die Staatskapelle van Dresden; asook die Filharmoniese orkeste van Stockholm, Oslo, Barcelona en Lissabon.
Achatz het aan die internasionale musiekfeeste van Montreux, Aix-en-Provence en Savonlina in Finland deelgeneem. Hy het ook saam met gerekende dirigente soos Celibidache, Bernstein, Kertesz, Zinmann, Kamu, Maris Jansons en andere gewerk. Sy meesterklasse het hom na die Academie-Festival des Arcs in Frankryk, die Instituut vir Gevorderde Musiekstudies in Montreux, die Osaka Konservatoria in Japan, en die Umea Internasionale Akademie in Swede, geneem.
Dag Achatz dien gereeld as lid van beoordelingspanele van internasionale kompetisies, insluitende die Jaen-, Clara Haskil-, Vercelli-, Paryse-, Oporto- en München kompetisies (Beiere Radio-orkeskompetisie) en vele ander. Hy het, wat kamermusiek en liedere betref, opgetree saam met die Da Ponte Kwartet, die Fresk Kwartet, en saam met gerekende sangers soos Barbara Hendricks, Birgit Finnilä, Hugues Cuenod en Joanna Porackova. Hy het ook opgetree saam met Yukie Nagai.
Achatz het meer as 'n dosyn opnames vir BIS, CBS, EMI, Melodiya en Americus Records gemaak. Sy CD van die musiek van Gershwin op die BIS plaatetiket het lof ontvang, asook sy opnames van Debussy, Ravel, Skriabin, Schumann, Liszt, Stenhammar, Grieg en vele ander. Hy het gedurende die middel van die sewentigerjare ook saam met die Franse sanger-liedjieskrywer Léo Ferré gewerk.
Sy verwerking vir soloklavier van Strawinski se Rite of Spring vir BIS Records word wyd gereken as een van die beste opnames van die twintigste eeu. Ook Leonard Bernstein het Achatz versoek om sy ballet, Fancy Free, te verwerk. Achatz het die werk saam met sy eie verwerking van Bernstein se Simfoniese Danse uit sy West Side Story opgeneem.
Omgewingsbewustheid
Omgewingsbewustheid of omgewingsregte is 'n breë filosofie, ideologie en sosiale beweging oor lewe, habitatte en omgewing. Terwyl omgewingsbewustheid meer fokus op die omgewings- en natuurverwante aspekte van groen ideologie en politiek, kombineer ekologisme die ideologie van sosiale ekologie en omgewingsbewustheid. Ekologisme word meer algemeen in kontinentale Europese tale gebruik, terwyl omgewingsbewustheid meer algemeen in Afrikaans gebruik word, maar die woorde het effens verskillende konnotasies.
Omgewingswese bepleit die bewaring, herstel en verbetering van die natuurlike omgewing en kritieke aardestelsel-elemente of -prosesse soos die klimaat, en kan na verwys word as 'n beweging om besoedeling te beheer of plant- en dierediversiteit te beskerm. Om hierdie rede figureer konsepte soos 'n grond-etiek, omgewingsetiek, biodiversiteit, ekologie en die biofilia-hipotese oorwegend.
In sy kern is omgewingsbewustheid 'n poging om verhoudings tussen mense en die verskillende natuurlike sisteme waarvan hulle afhanklik is te balanseer op so 'n manier dat al die komponente 'n behoorlike mate van volhoubaarheid toegeken word. Die presiese maatstawwe en uitkomste van hierdie balans is omstrede en daar is baie verskillende maniere waarop omgewingskwessies in die praktyk uitgedruk kan word. Omgewingsbewustheid en omgewingsbekommernisse word dikwels deur die kleur groen verteenwoordig maar hierdie assosiasie is deur die bemarkingsbedrywe toegeëien vir die taktiek wat bekend staan as groenwas.
Omgewingsbewustheid word teengestaan deur anti-omgewingsbewustheid, wat sê dat die aarde minder broos is as wat sommige omgewingsbewustes beweer, en wat omgewingsbewustheid uitbeeld as oorreageer op die menslike bydrae tot klimaatsverandering of teen menslike vooruitgang.
Leif Ove Andsnes
Leif Ove Andsnes (7 April 1970 –) is 'n Noorweegse pianis en kamermusiek musikant. Andsnes het reeds verskeie opnames vir Virgin Records en EMI gemaak. Andsnes het vir sy huidige "Beethoven Journey" projek die komponis se volledige klavierconcertos opgeneem saam met die Mahler Kamerorkes. Die opnames is op die Sony Classical plate-etiket vrygestel. Andsnes word deur IMG verteenwoordig.
Biografie
Andsnes is in Karmøy gebore en het onder Jiří Hlinka by die Bergen Musiekkonservatoria gestudeer, voordat hy in 1987 sy debuut in Oslo gemaak het. Hy het in 1989 in Brittanje saam met die Oslo Filharmoniese Orkes verskyn, asook in 1990 in die VSA met die Cleveland Simfonieorkes wat deur Neeme Järvi gedirigeer is. Hy is bekend as 'n strydros ten opsigte van die werke van Edvard Grieg. In 2002 het hy Grieg se Klavierconcerto tydens die laaste nag van die Britse The Proms gespeel. In November 2009 het Andsnes Pictures Reframed, naamlik 'n program bestaande uit Moessorgski se suite, vergesel van vyf hangende panele en 'n videoprojeksie deur Robin Rhode, by die Lincoln Sentrum se Alice Tully-saal uitgevoer. Hy het ook by Carnegie Hall tydens die Mostly Mozart-fees en die Apple-winkel in New York opgetree. Andsnes noem vir Dinu Lipatti, Sviatoslav Richter, Arturo Benedetti Michelangeli en Géza Anda as inspirasie. Hy het gehelp om die Risør-fees van Kamermusiek in 1991 op die been te bring en het tot 2010 die pos van Kunsdirekteur daarvan gehou. Andsnes het in Junie 2012 as die Musikale Direkteur van die 2012 Ojai Musiek-fees gedien.
Diskografie
(Vir 'n blik op die hoogste posisies wat Andsnes se opnames op VG-lista (die Noorweegse Speellys) gehaal het, sien NorwegianCharts.com page)
Geodia philippinensis
Geodia philippinensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bridget Masango
Bridget Masango (gebore 23 Februarie 1962, KwaMbonambi, tans KwaZulu-Natal) is 'n lid van die Nasionale Vergadering van Suid-Afrika vir die Demokratiese Alliansie.
Eve Southern
Eve Southern (24 Oktober 1898 – 28 November 1972) was 'n Amerikaanse aktrise. Sy was bekend vir haar rolle in die rolprente Broadway Love (1918), Burning Words (1923), Clothes Make the Woman (1928), en Morocco (1930).
Alf Lees
Alf Lees (gebore 25 Oktober 1952) is 'n lid van die Nasionale Vergadering van Suid-Afrika vir die Demokratiese Alliansie.
2-Metielpentaan
2-Metielpentaan, ook algemeen bekend as isoheksaan (maar 3-metielpentaan en 2,3-dimitielbutaan word alby ook isoheksaan genoem), is 'n vertakte-ketting alkaan met die molekulêre formule. Dit is 'n strukturele isomeer van heksaan wat uit 'n metielgroep wat aan die tweede koolstofatoom in 'n pentaanketting gebind is bestaan. Beide die smeltpunt en kookpunt van 2-metielpentaan is effens hoër as dié van die isomeer 3-metielpentaan, terwyl die digtheid daarvan effens laer is.
In die toepassing as 'n brandstofbymiddel het 2-metielpentaan 'n navorsingsoktaangetal van 75, motoroktaangetal van 77 en setaangetal van 29.
Geodia placenta
Geodia placenta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Disa procera
Disa procera is 'n meerjarige plant en geofiet wat tot die genus Disa behoort en deel is van die fynbos. Die plant is endemies aan die Wes-Kaap en kom by Sedgefield voor. Hier het die plant 'n voorkomsgebied van kleiner as 5 km2 waar daar twee subpopulasies, van ongeveer 100 plante elk, is. Die spesie se getalle neem af weens 'n gebrek aan brande en indringerplante.
Disa pulchella
Disa pulchella is 'n meerjarige plant en geofiet wat tot die genus Disa behoort. Die plant is inheems aan Ethiopië en Jemen.
Kyle Gass
Kyle Gass (gebore 14 Julie 1960) is 'n Amerikaanse akteur en komponis. Hy is bekend vir sy rolle in die rolprente Evolution (2001), Elf (2003), en Tenacious D in The Pick of Destiny (2006), en in die televisiereeks Tenacious D: The Complete Master Works (1997).
Edi Gathegi
Edi Gathegi (gebore 10 Maart 1979) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Gone Baby Gone (2007), The Twilight Saga: New Moon (2009), X-Men: First Class (2011), en Criminal Activities (2015).
Greg Krumbock
Gregory Krumbock (gebore 17 Julie 1960) is 'n lid van die Nasionale Vergadering van Suid-Afrika vir die DA.
Lisa Lu
Lisa Lu (gebore 19 Januarie 1927) is 'n Amerikaanse aktrise en vervaardiger. Sy is bekend vir haar rolle in die rolprente Qing guo qing cheng (1975), The Last Emperor (1987), The Joy Luck Club (1993), en 2012 (2009).
Geodia pleiades
Geodia pleiades is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Delila
Verhaal
Nadat Simson 'n verhouding met Delila aanknoop, word sy genader deur die Filistynse stadvorste. Hulle beloof haar 'n groot hoeveelheid silwer indien sy kan ontdek waarin Simson se geweldige krag lê, en hoe hulle hom weerloos kan maak. Delila het daarin geslaag om die geheim van sy geweldige krag by Simson te ontlok deur hom herhaaldelik daaroor uit te vra. Die eerste keer antwoord hy: "As hulle my met sewe klam boogsnare vasmaak, sal ek net so magteloos wees soos enige ander mens." Delila probeer dit, waarskynlik terwyl Simson slaap, maar die boogsnare breek asof dit toutjies is.
Delila vra hom opnuut na sy geheim. Hierdie keer antwoord Simson: "As ek behoorlik vasgebind word met nuwe toue wat nog nooit gebruik is nie, sal ek magteloos wees. Ek sal soos 'n gewone mens wees." Maar Simson laat die toue soos draadjies van sy arms breek.
Ilse Werner
Ilse Werner (11 Julie 1921 – 8 Augustus 2005) was 'n Duitse aktrise. Sy was bekend vir haar rolle in die rolprente Fräulein (1939), The Adventures of Baron Munchausen (1943), Die Hallo-Sisters (1990), en Land of the Lost (2009).
Delila
Verhaal
Delila het vir Simson gesê: "Hoe lank gaan jy nog 'n gek van my maak en vir my leuens vertel? Sê my tog waarmee kan jy vasgebind word." Hy sê toe vir haar: "Jy moet net my sewe haarlokke in jou materiaal op die weefstoel vasweef." Maar hy trek daarna maklik sy hare uit die materiaal.
"So het sy dae lank by hom bly neul en hom lastig geval. Hy het so ongeduldig geraak dat hy kon sterf. Toe vertel hy haar sy lewensgeheim. Hy het vir haar gesê: 'My hare is nooit geskeer nie, want ek is van my geboorte af aan God gewy. As my hare afgeskeer word, sal my krag verdwyn en ek sal magteloos wees. Ek sal soos 'n gewone mens wees." "Delila het besef dat hy haar hierdie keer sy lewensgeheim vertel het. Sy het toe die leiers van die Filistyne laat roep: 'Kom hierdie keer! Hy het my sy lewensgeheim vertel.' Hulle het toe na haar toe gekom en die geld saamgebring. Sy het vir Simson op haar skoot aan die slaap gemaak en 'n man geroep, en sy het Simson se sewe haarlokke afgeskeer. "So het sy hom laat swak word, sy krag het verdwyn. Toe sy sê: 'Die Filistyne is hier, Simson!' het hy wakker geskrik en gedink: ek sal weer uitstap soos die vorige kere en my losruk. Maar hy het nie besef dat die Here hom verlaat het nie. Die Filistyne het hom gegryp en sy oë uitgesteek. Hulle het hom na Gasa toe gevat en hom met 'n dubbele bronsketting geboei."
Kommentaar
Volgens Flavius Josephus word Simson se verhouding met Delila voorafgegaan deur 'n noodlottige gedagteverandering van die hoofpersoon. Aan die een kant verontskuldig hy Simson se algemene menslike swakheid, maar aan die ander kant was Simson volgens Josephus goed bewus daarvan dat hy afwyk van die pad van sy vader, en maak hy daarmee 'n bewustelike keuse om met Delila in gesprek te tree. Delila self word prontuit deur Flavius 'n "hoer" genoem. Simson woon saam met haar buite die eg: dit was die begin van sy noodlottige einde.
Sien ook
Lys van persone in die Bybel
Disa pulchra
Disa pulchra is 'n meerjarige plant en geofiet wat tot die genus Disa behoort. Die plant is inheems aan KwaZulu-Natal, Lesotho, Oos-Kaap en die Vrystaat.